Уонзер, Бобби

Роберт Фрэнсис «Бобби» Уонзер (; 1921 4 июнь, Бруклин, Нью-Йорк — 2016 23 январь, Питтсфорд, Нью-Йорк штат) — америкин профессионалан баскетболхо а, тренер а.

 Ловзархочун карьера 
Левзина тӀелета турслочун а, ловзар дӀахьо турслочун а позицехь. Дешна Сетон-Холлан университетехь, 1948 шарахь КъБА драфтехь хаьржира 10-гӀа лоьмарца «Рочестер Роялз» командо, шен йерриг спортан карьера дӀайаьхьира оцу клубехь. КъБАхь дерриг 9 шо даьккхира. 1950/51 шарахь Уонзер КъБА чемпион хилира «Роялз» командин йукъахь. Пхоьазза дакъалеци КъБА дерриг седарчийн матчехь (1952—1956). Кхузза йукъатоьхна КъБА дерриг седарчийн гулйина 2-гӀа команда (1952—1954 шерашкахь). 1987 шарахь баскетболан сийлаллин зал йукъатоьхна. КъБА карьерехь левзина 568 ловзарехь, цигахь кхоьссина 6924 очко (йуккъера барам 12,2 очко ловзарехь), 1979-зза схьаэцна, 1830-зза дӀайелла.

Уонзер хьалхара ловзархо ву 1951/52 шерашкахь гӀуданан асанан тӀера 90 % кхоьссина буьрка чуйоьжна (90,4).

 Тренеран карьера 
ТӀаьххьара ловзархочун шина шарахь Уонзер шен хьомен «Рочестер Роялз» командин  ловзу тренер (1955—1957) вара, ткъа профессионалан карьера чекхйаьккхича болх бира «Роялзехь» коьрта тренеран даржехь кхин а шина шарахь (1957—1959), амма оцу хенахь клубах ала долийра «Цинциннати Роялз».

1957/58 шарахь «Цинциннатехь» гулйелира дика коллектив, амма 1958 шеран марте командин лидершна Рикеттс Дик а, Стоукс Морис а чӀогӀа лазийра, иза бахьна долуш шиммо а йитира баскетбол, церан 24 шераш бен дацара. Риккеттс тӀаьхьа бейсболах ловза волавелира, ткъа Стоуксан кхетамчуьра ваьлла, коме воьжна, тӀаьххьара, меженаш севцца, лоьраша тӀаьхьо диагноз хӀоттийра цунна — чевннатӀаьхьара энцефалопати аьлла, цуо коьртан хьен функцеш йохийра. Иза къуона тренерна боккха бохам хилира, цундела, тӀаьхьарчу шарахь куьйгаллехь 18 матч дӀайаьхьна, Уонзер клубера дӀавелира.

ТӀаьхьуо иза тренер хилира Питтсфордера (Нью-Йорк штатан Монро гуон) Сент-Джон Фишеран колледжан командин, иза йу Рочестерал бархӀ миля гена.

1957 шарахь хӀоттийра Малхбузен командин КъБА дерриг седарчийн матчан коьрта тренер.

 Статистика 

 Статистика КъБА 

 Билгалдахарш 

 Хьажоргаш 
 Профиль на сайте Зала славы баскетбола
 Статистика на сайте Basketball-Reference.com
 Тренерская карьера на сайте Basketball-Reference.com

Категори:АЦШ баскетболхой
Категори:Рочестер Ройалс ловзархой
Категори:АЦШ баскетболан тренераш
Категори:«Сакраменто Кингз» тренераш